**Projekta iesnieguma sagatavošanas, iesniegšanas un vērtēšanas jautājumi**

**Jautājums.**

Atlases nolikumā noteikts “*Lai projektu vērtēšanā nodrošinātu neatkarīgu starptautisku ekspertu līdzdalību un jau savlaicīgi varētu apzināt atbilstošus piesaistāmos Eiropas Komisijas ekspertus, CFLA aicina projektu iesniedzējus sagatavot īsu (līdz 200 vārdiem) projekta iesnieguma kopsavilkumu latviešu un angļu valodā, ietverot projekta būtību raksturojošus atslēgvārdus”.*

Vai ierobežojums – 200 vārdi attiecas gan uz latviešu, gan angļu valodā iesniedzamo kopsavilkumu un tiem jābūt identiskiem?

**Atbilde.**

Kopsavilkuma ierobežojums – 200 vārdi attiecas uz angļu valodas tekstu, latviešu valodā vārdu ierobežojums nav, tekstam jābūt atbilstoši tulkotam.

**Jautājums.**

Kādā formātā un kur jāiesniedz atlases nolikumā minētais projekta iesnieguma kopsavilkums līdz 2016.gada 6.maijam?

**Atbilde.**

Kopsavilkums jāiesniedz elektroniski, iesūtot uz e-pastu [atlase@cfla.gov.lv](mailto:atlase@cfla.gov.lv) vai [info@cfla.gov.lv](mailto:info@cfla.gov.lv), ar norādi “Projekta iesnieguma kopsavilkums SAM 1.1.1.1. ietvaros”.

**Jautājums.**

Līdz 6.maijam ir jāiesniedz 1.1.sadaļa, vai uz projekta pieteikuma iesniegšanu (8.jūnijs) šī sadaļa var tikt papildināta/precizēta, jeb tai jāpaliek identiskai kā uz 6.maiju?

**Atbilde.** Kopsavilkumsvar tikt papildināts un precizēts, iekļaujot to projekta iesniegumā, tomēr kopsavilkumā jāsaglabā saturiskais atspoguļojums nozaru griezumā un nepieciešamo atslēgvārdu lietojums. Kopsavilkums tiks izmantots EK datu bāzē iekļauto ekspertu atlasei.

**Jautājums**

Kad CFLA plāno semināru projektu iesniedzējiem?

**Atbilde**

Semināri ir plānoti šādos datumos:

29.04. - Rīgā;

5.05. - Daugavpilī;

10.05. -  Jelgavā;

12.05. - Rīgā.

Informācija par semināru norises laiku un vietu tiks ievietota mājas lapā <http://www.cfla.gov.lv>

**Jautājums.**

Ar cik ilgu laiku jārēķinās līguma slēgšanai – parakstīšanai no CFLA puses par pieejas tiesībām KPVIS e-vidē?

**Atbilde.**

Lietotāja tiesības tiek piešķirtas 1 nedēļas laikā.

**Jautājums.**

Attiecībā uz projektu iesniegšanas termiņu, norādīts, ka tas ir līdz 2016.gada 8.jūnijam. Ņemot vērā, ka nav norādīts precīzs projektu iesniegumu iesniegšanas laiks, vai tas nozīmē, ka projektu iesniegumus varēsim iesniegt līdz 2016.gada 8.jūnija plkst.23:59?

**Atbilde.**

Atbilstoši projektu iesniegumu atlases nolikumam projektu iesniegumu iesniegšanas termiņš ir 2016.gada 8.jūnijs un atbilstoši šī nolikuma 17.punktam projektu iesniegumus var iesniegt,  izmantojot KP VIS [https://ep.esfondi.lv](https://ep.esfondi.lv/) vai elektroniskā dokumenta formātā nosūtot uz sadarbības iestādes elektroniskā pasta adresi: [cfla@cfla.gov.lv](mailto:cfla@cfla.gov.lv), attiecīgi projektu iesniegumus var iesniegt līdz 2016.gada 8.jūnija plkst. 23.59.

**Jautājums.**

Ja iesniegšanas termiņš ir līdz 8.jūnijam, cik ilgā laikā plānots izskatīt pieteiktos projektus un sniegt atbildes par apstiprināšanu/noraidīšanu?

**Atbilde.**

Normatīvie akti paredz projektu iesniegumu izvērtēšanu 3 mēnešu laikā, nepieciešamības gadījumā pagarinot šo termiņu līdz sešiem mēnešiem. Ņemot vērā to, ka projektu iesniegumu vērtēšanā tiks iesaistīti EK eksperti, pašlaik nav iespējams noteikt, cik ilgā laikā vērtēšana tiks pabeigta, bet plānojam, ka lēmumi par projektu iesniegumu apstiprināšanu/ apstiprināšanu ar nosacījumiem/ noraidīšanu tiks pieņemti rudenī.

**Jautājums.**

Vai līgumpētījuma gadījumā, pirms projekta iesniegšanas ir jābūt noslēgtam  iepirkumam ar līgumpētījuma izpildītāju?

**Atbilde.**

Nē, šāda prasība nav noteikta.

**Jautājums.**

MK noteikumu Nr.34 punkts. 2.10 nosaka definīciju, ka *“jaunais zinātnieks – fiziska persona, kura veic zinātnisko darbību un kura Zinātniskās darbības likumā noteiktajā kārtībā doktora zinātnisko kvalifikāciju ieguvusi pēdējo 10 gadu laikā”*, savukārt 7.1.1. parādās formulējums “*jaunu pētnieku skaits atbalstītajās vienībās (pilnas slodzes ekvivalents) – 76,5.*”. Lūgums skaidrot, kāda ir “jauna pētnieka” definīcija?

**Atbilde**

MK noteikumu Nr.34 2.10. apakšpunktā sniegtais termins nav sinonīms iznākuma rādītājos noteiktajai kategorijai “jauni pētnieki”.  Ar iznākuma rādītāju “jaunu pētnieku skaits atbalstītajās vienībās” ir domātas jaunas zinātniskā personāla amata vietas.

**Jautājums.**

MK noteikumos Nr.34 un projektu iesniegumu atlases nolikumā noteikts, ka  atzinums par plānotā pētījuma nozīmīgumu jāpievieno tikai projektiem, kas tika iesniegti programmā Apvārsnis 2020 un novērtēti virs kvalitātes sliekšņa, savukārt projektu iesniegumu vērtēšanas kritērijs – Vienotie kritēriji 2.12. punktā norādīts, ka  “*Projekta iesnieguma ir pievienots atzinums par plānotā pētījuma nozīmību attiecīgās nozares vai komersanta attīstībai…”.* Kā šis kritērijs tiks piemērots projektu vērtēšanas procesā?

**Atbilde.**

Atbilstoši MK noteikumu Nr.34 18.punktam, atzinums par plānotā pētījuma nozīmīgumu jāpievieno tikai projektiem, kas tika iesniegti programmā Apvārsnis 2020 un novērtēti virs kvalitātes sliekšņa, kā tas arī atspoguļots atlases nolikuma 4.pielikuma “Projektu iesniegumu vērtēšanas kritēriju piemērošanas metodika” 2.12.kritērija skaidrojumā atbilstības noteikšanai: “*Vērtējums ir „Jā”, ja projekta iesniegumam, kurš atbilst MK noteikumu Nr.34 18.punktam, ir pievienots nozares asociācijas, kura atbilst šādiem kritērijiem, atzinums par plānotā pētījuma nozīmību attiecīgās nozares vai komersanta attīstībai…”*

**Jautājums.**

Vai nozares asociācijas atzinumam par plānotā pētījuma nozīmību attiecīgās nozares attīstībai jābūt angļu valodā, jeb tas var būt latviešu valodā ar brīvu tulkojumu angļu valodā 4.pielikuma tekstā?

**Atbilde.**

Nozares asociācijas atzinums par plānotā pētījuma nozīmību attiecīgās nozares attīstībai saskaņā ar MK noteikumu Nr.34 18.punktu jāiesniedz gadījumos, ja tiek iesniegts projekta iesniegums, kurš tika iesniegts Eiropas Savienības pētniecības un inovāciju pamatprogrammā “Apvārsnis 2020” un novērtēts virs kvalitātes sliekšņa, bet nesaņēma finansējumu projekta īstenošanai. Atzinums angļu valodā var būt brīvā formā, ja vien tas satur visu nepieciešamo informāciju.

**Jautājums.**

Vai iespējams pieteikties sadarbībā diviem komersantiem (pētījumu balstot uz darbinieku - doktoru un doktorantu darbu), neizmantojot MK noteikumu Nr.34 22.2. punktā norādīto nepieciešamību 80% līgumpētījuma pasūtīšana zinātniskajai institūcijai?

**Atbilde.**

Jā, tāda iespēja ir. Savukārt, ja šāds projekta iesniegums ietver līgumpētījumu, ko komersanta uzdevumā īsteno zinātniskā institūcija, ir jāņem vērā MK noteikumu Nr. 34. 22.2.1. apakšpunktā norādītās prasības.

**Jautājums.**

Vai iespējams pieteikt ar saimniecisko darbību saistītu projektu sadarbībā diviem komersantiem?

**Atbilde.**

Jā, MK noteikumu Nr.34 22.3. apakšpunktā norādīts*: “vismaz divu neatkarīgu pušu sadarbības projekts, lai sasniegtu kopīgu mērķi”.*

**Jautājums:** Nav skaidri izprotams, vai MK noteikumu Nr.34 23.punktā pieminētais punkts nav pretrunā ar MK noteikumu Nr.34 21.2., jo MK noteikumu Nr.34 21.2.vērsts uz individuāli realizētajiem projektiem?

**Atbilde.**

Nē, šie punkti nav pretrunā. MK noteikumu Nr.34 21.2. apakšpunktā ir norādīts: *“21.2. vismaz divu neatkarīgu pušu sadarbības projekts, no kurām viena puse ir pētniecības organizācija, ja tiek nodrošināti efektīvas sadarbības nosacījumi un projekts atbilst šādiem kritērijiem: …”, s*avukārt, MK noteikumu Nr.34 21.1. apakšpunkts attiecas uz Jūsu minēto individuāli īstenoto projektu: *“pētniecības organizācijas individuāli īstenots projekts, kura ietvaros veic neatkarīgu pētniecību, lai gūtu vairāk zināšanu un labāku izpratni”.*

**Jautājums.**

Lūdzu skaidrot - MK noteikumi Nr.34 rada priekšstatu, ka sadarbības projekta rezultātā arī ārvalstu uzņēmumiem projekta rezultātā ir tiesības iegūt līdz 80% intelektuālā īpašuma.

**Atbilde.**

Saskaņā ar MK noteikumu Nr.34 23.4.apakšpunktā noteikto sadarbības projekta ietvaros katrs sadarbības partneris gūst tikai tās intelektuālā īpašuma tiesības un ekonomiskās priekšrocības, kas izriet no konkrētā sadarbības partnera projekta daļas ietvaros veiktās darbības.

**Jautājums.**

MK noteikumu Nr.34 16.punkts nosaka, ka *“Viena projekta maksimālais publiskā finansējuma apmērs ir 600 000 euro, minimālais publiskā finansējuma apmērs ir 30 000 euro.”*

Vai tas nozīmē, ka 600 000 ietver sevī ERAF un valsts finansējumu un projekta maksimālā summa būs, piemēram, 600 000 + 7,5% privātais finansējums?

**Atbilde.**

Jā, ja projekts nav saistīts ar saimniecisko darbību. Vēršam uzmanību ka MK noteikumu Nr.34 12. punkts nosaka:

*“12. Ar saimniecisku darbību nesaistītam projektam maksimālā publiskā finansējuma intensitāte ir 92,5 procenti, ko veido:*

*12.1. valsts budžeta atbalsta intensitāte – 7,5 procenti;*

*12.2. Eiropas Reģionālās attīstības fonda atbalsta intensitāte – 85 procenti.”.*

Ja projekts ir saistīts ar saimniecisko darbību, tad ir jāņem vērā MK noteikumu Nr.34 45.punktā ietvertās prasības.

**Jautājums.**

Ja projektā izmaksas tiek plānotas no tā brīža, kad apstiprināts projekta pieteikums, vai ir spēkā 36 mēnešu izpildes termiņš, jeb projektam jābeidzas obligāti 2018.gada 31.decembrī?

**Atbilde.**

Saskaņā ar MK noteikumu Nr.34. 67.punktu pasākuma ietvaros projektus īsteno 36 mēnešu laikā, bet ne ilgāk kā līdz 2023.gada 30. novembrim.